3.7.2023
MT
Il-Ġurnal Uffiċjali tal-Unjoni Ewropea
C 235/57
Motivi u argumenti prinċipali Insostenn tar-rikors tiegħu, ir-rikorrent jinvoka seba’ motivi. 1.
L-ewwel motiv, ibbażat fuq il-ksur tad-dispożizzjonijiet leġiżlattivi li jirregolaw is-sistema lingwistika fl-istituzzjonijiet Ewropej.
It-twettiq tal-eżami bil-miktub u orali f’lingwa differenti (l-Ingliż u l-Franċiż) mil-lingwa materna tiegħu impedixxa evalwazzjoni korretta tal-ħiliet tiegħu, peress li r-riżultat tal-eżamijiet kien ikkundizzjonat mil-livell ta’ għarfien lingwistiku.
Dan irriżulta wkoll fi ksur tal-Artikolu 27 tar-Regolamenti tal-Persunal. 2.
It-tieni motiv, ibbażat fuq il-ksur tal-prinċipju ta’ trattament ugwali bejn il-kandidati, in-nuqqas ta’ evalwazzjoni oġġettiva tal-kandidati (ġurisprudenza Glantenay) u l-ksur tal-Artikolu 5(1) u (3) tal-Anness III tar-Regolamenti tal-Persunal.
Diversi minnhom fil-fatt rrepetew l-eżamijiet bil-miktub, li ppreżentaw livell ta’ diffikultà ferm iktar baxx.
Il-paragun bejn il-kandidati matul l-iżvolġiment tal-eżamijiet fiċ-ċentru ta’ evalwazzjoni ġie mibdul minħabba li l-Bord tal-Għażla ma kienx ivverifika minn qabel il-veraċità tad-dikjarazzjonijiet li jidhru fl-evalwatur tal-kapaċitajiet. 3.
It-tielet motiv, ibbażat fuq il-ksur tal-obbligu ta’ motivazzjoni u tal-prinċipju relatat tal-ugwaljanza tal-partijiet fil-kawża (l-Artikolu 47 tal-Karta tad-Drittijiet Fundamentali tal-Unjoni Ewropea), peress li r-rikorrent ma setax ikun jaf ir-raġunijiet kollha għall-esklużjoni tiegħu mill-kompetizzjoni, qabel ma ġie ppreżentat ir-rikors.
Dan implika wkoll il-ksur tal-prinċipju ta’ opportunitajiet indaqs fil-kawża. 4.
Ir-raba’ motiv, ibbażat fuq ksur tal-ħames u s-sitt paragrafi tal-Artikolu 5 tal-Anness III tar-Regolamenti tal-Persunal, sa fejn il-Bord tal-Għażla ma inkludiex fil-lista ta’ riżerva almenu d-doppju tal-kandidati fir-rigward tal-postijiet miftuħa għall-kompetizzjoni. 5.
Il-ħames motiv, ibbażat fuq il-ksur tal-avviż tal-kompetizzjoni, tal-ewwel paragrafu tal-Artikolu 5 tal-Anness III tar-Regolamenti tal-Persunal u, konsegwentement, tal-iżball manifest ta’ evalwazzjoni, peress li fil-kompetizzjoni AD7 l-kapaċità tal-kandidati fir-rigward tas-superviżjoni ġiet evalwata wkoll filwaqt li dan il-kriterju kien irriżervat biss għall-AD9. 6.
Is-sitt motiv, ibbażat fuq il-ksur tal-prinċipji msemmija fil-ġurisprudenza Di Prospero vs Il-Kummissjoni u l-ksur tal-Artikolu 27 tar-Regolamenti tal-Persunal u tal-prinċipju ta’ ugwaljanza, sa fejn l-avviż ta’ kompetizzjoni ma awtorizzax parteċipazzjoni fiż-żewġ kompetizzjonijiet għal AD7 u AD9, filwaqt li awtomatikament ittrasferixxa diversi kandidati li kienu applikaw għall-kompetizzjoni AD9, għal-lista ta’ riżerva AD7. 7.
Is-seba’ motiv, ibbażat fuq il-ksur tal-prinċipju ta’ ugwaljanza bejn il-kandidati u n-nuqqas ta’ oġġettività tal-evalwazzjonijiet minħabba n-nuqqas ta’ stabbiltà tal-Bord tal-Għażla, minħabba l-varjazzjonijiet frekwenti fil-kompożizzjoni tal-Bord tal-Għażla u n-nuqqas ta’ “shadowing” mill-president.
Rikors ippreżentat fit-8 ta’ Mejju 2023 – LichtBlick vs Il-Kummissjoni (Kawża T-240/23) (2023/C 235/71) Lingwa tal-kawża: il-Ġermaniż Partijiet Rikorrent: LichtBlick SE (Hamburg, il-Ġermanja) (rappreżentanti: C. von Hammerstein, P. Roegele u H. Schutte, avukati) Konvenut: Il-Kummissjoni Ewropea Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-Kummissjoni tal-21 ta’ Diċembru 2022 (Għajnuna mill-Istat SA.104606 (2022/N) – Il-Ġermanja– Komunikazzjoni tal-Kummissjoni “Qafas temporanju ta’ kriżi għall-miżuri ta’ għajnuna mill-Istat sabiex tappoġġja l-ekonomija wara l-gwerra tar-Russja kontra l-Ukraina”) (iktar 'il quddiem il-“qafas temporanju”) sa fejn din id-deċiżjoni ddikjarat l-għoti ta’ għajnuna taħt il-Gesetz zur Einführung einer Strompreisbremse und zur Änderung weiterer energierechtlicher Bestimmungen zugunsten von Betreibern von Ladepunkten zur Entlastung von Kosten des Ladestroms, der hinter einem Ladepunkt von dritten Personen verbraucht wird (il-Liġi Ġermaniża li Tintroduċi Mekkaniżmu ta’ Ffriżar tal-Prezzijiet tal-Elettriku u li Temenda d-Dispożizzjonijiet l-Oħra tal-Leġiżlazzjoni tal-Enerġija Favur l-Operaturi tal-Punti tal-Iċċarġjar Sabiex Itaffu l-Ispejjeż tal-Iċċarġjar tal-Elettriku li Jintuża Minn Terzi Wara Punt tal-Iċċarġjar, iktar 'il quddiem il-“Liġi ta’ Ffriżar tal-Prezzijiet tal-Elettriku”) kompatibbli mas-suq intern; — tikkundanna lill-konvenuta għall-ispejjeż.